section_heading: Oklopna zaštita
paragraph_text: Za razliku od većine oklopnih vozila na kotačima slične namjene Boxter je od početka projektiran da dobije zaštitu od oružja koja napadaju s gornje strane vozila, kao što su kasetne bombe s kumulativnim bojnim glavama. Svi ključni dijelovi Boxera podvrgnuti su intenzivnim testiranjima otpornosti na paljbu streljačkog oružja, različitih protutenkovskih i pješačkih mina te na utjecaj eksplozije improviziranih eksplozivnih naprava. Proizvođač je veliku pažnju dvao oklopnoj zaštiti, pa je tako razvijen novi oklop za podnicu vozila koji štiti unutrašnjost od EFP-a (explosively forged penetrators). Razvija se i reaktivni oklop koji će povećati zaštitu vozila od projektila s kumulativnim bojnim glavama, kao što su oni koji se ispaljuju iz sveprisutnih RPG-a. Boxer se može opremiti i aktivnim sustavima samoobrane koji bi (bar teoretski) bitno povećali razinu zaštite protiv širokog spektra ugroza. U slučaju da je pogođen aktivirat će se automatski sustav za otkrivanje i gašenje vatre u motornom odjeljku. Razmatra se mogućnost ugradnje sličnog sustava i u odjeljak za posadu.